CELEX: C2005/093/25
Language: lv
Date: 2005-04-16 00:00:00
Title: lieta C-66/05: Prasība pret Nīderlandes Karalisti, ko Eiropas Kopienu Komisija iesniedza 2005. gada 14. februārī

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 93/14
            
         Prasība pret Nīderlandes Karalisti, ko Eiropas Kopienu Komisija iesniedza 2005. gada 14. februārī
   (lieta C-66/05)
   (2005/C 93/25)
   tiesvedības valoda – holandiešu
   Eiropas Kopienu Tiesā 2005. gada 14. februārī izskatīšanai ir iesniegta prasība pret Nīderlandes Karalisti, ko cēla Eiropas Kopienu Komisija, kuru pārstāv Denis Martin un Pieter van Nuffel, pārstāvji.
   Prasītājas prasījumi Tiesai ir šādi:
   
               1)
            
            
               atzīt, ka, ieskaitot slimības apdrošināšanas aprēķinos pensijas, kas tiek saņemtas, pamatojoties uz citas dalībvalsts tiesību aktiem, Nīderlandes Karaliste nav izpildījusi pienākumus, ko tai uzliek Regulas (EEK) Nr. 1408/71 (1) 33. panta 1. punkts;
            
         
               2)
            
            
               piespriest Nīderlandes Karalistei atlīdzināt tiesāšanās izdevumus.
            
         Pamati un galvenie argumenti
   
      Algemene Wet Bijzondere Ziektekosten (“AWBZ”, Nīderlandes likums, kas regulē ārkārtas medicīniskos izdevumus) attiecas uz ārstēšanas, aprūpes un palīdzības izdevumiem slimības vai ilglaicīga nopietna [veselības] traucējuma gadījumā. Visi iedzīvotāji, tas ir, tie, kas dzīvo Nīderlandē, ir apdrošināti. Tātad runa ir par “sociālo apdrošināšanu”. Saskaņā ar Wet Financiering Volksverzekering (Nīderlandes likums par sociālās apdrošināšanas finansēšanu) visiem apdrošinātajiem ir jāveic iemaksas. Šo iemaksu aprēķina no visiem to ienākumiem.
   Šī noteikuma sekas ir tādas, ka persona, kas dzīvo Nīderlandē un vienlaicīgi saņem gan Nīderlandes pensiju, gan pensiju, kas ir piešķirta saskaņā ar citas dalībvalsts tiesību aktiem, ir apdrošināta saskaņā ar AWBZ attiecībā uz ārkārtas medicīniskiem izdevumiem, bet tai ir arī jāveic iemaksas. Aprēķinot šo iemaksu, ņem vērā gan Nīderlandes, gan otru pensiju.
   Kā uzskata Komisija, Regulas 33. panta 1. punkts šajā aprēķinā ļauj iekļaut tikai Nīderlandes pensiju; Nīderlande uzskata, ka kopējos ieņēmumos var tikt ņemti vērā visi ienākumi, ieskaitot pensiju, ko attiecīgā persona saņem saskaņā ar citas dalībvalsts tiesību aktiem.
   
      (1)  OV L 149, 05.07.1971, 2. lpp.. Regulu groza un atjaunina Regula (EK) Nr. 118/97 (OV L 28, 30.01.1997., 1. lpp.) un pēdējo reizi ir grozījusi Eiropas Parlamenta un Padomes Regula (EK) Nr. 631/2004 (OV L 100, 06.04.2004., 1. lpp.)